De strejkende falckreddere i 3F aktionerer i dag ved Taxa-centralen i Aalborg og uddeler løbesedler ved Aalborg Sygehus. De vil forhindre taxa-chaufførerne i at udføre strejkeramt arbejde.

På løbesedlen ridser redderne deres konflikt op. De undskylder blandt andet overfor kunderne - og understreger at det er for alles bedste, hvis redderne ikke er stressede og trætte, når de udfører deres arbejde.